**Ninge parcă din cuvinte**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acest vers e de zăpadă

a-nceput de ieri să cadă

seamănă cu niște fulgi

pe care-n zadar îi smulgi

Cerul seamănă cu tine

ningi și tu e foarte bine

ning și eu tăceri de dor

chiar în centrul nopților

Aduni norii de la tâmplă

ca să vezi ce se întâmplă

dau să zic îmi cade steaua

și pe cap îmi crește neaua

Și-o zăpadă minunată

îmi umple pagina toată

Costel Zăgan, CEZEISME II